**Boaz Modai** (hebr. בועז מודעי‎; \* 23. máj 1958, Haifa) je izraelský diplomat, bývalý veľvyslanec Izraela na Slovensku.

Životopis
---------

Jeho otcom je Jicchak Modai, izraelský politik. Jeho matka, Michal Har'el bola druhá Miss Izrael, titul získala v roku 1951. Neskôr bola doživotná honorárna prezidentka Medzinárodnej ženskej sionistickej organizácie. Boaz Modai získal bakalársky titul z politických vied na Telavivskej univerzite.

Diplomatické pôsobenie
----------------------

Od roku 1984 pracuje v diplomacii. V rokoch 1985 až 1986 bol tútorom kadetov na Škole diplomacie na Ministerstve zahraničných vecí. V rokoch 1986 až 1987 bol asistentom zástupcu generálneho riaditeľa pre ekonomické záležitosti. Následne v rokoch 1987 až 1989 pôsobil ako druhý tajomník a konzul na veľvyslanectve Izraela v Guatemale a zároveň v júli až auguste 1988 ako chargé d’affaires na veľvyslanectve v Hondurase. Následne bol prvým tajomníkom na veľvyslanectve v Spojenom kráľovstve a na Európskej sekcii Ministerstva zahraničných vecí. V roku 1993 sa stal radcom na tlačovom oddelení Ministerstva zahraničných vecí. V rokoch 1994 až 1998 pôsobil ako radca na veľvyslanectve Izraela pri Svätej stolici v Ríme, v rokoch 1998 až 1999 tam pôsobil ako vyslanec-radca.

V rokoch 1999 až 2000 pôsobil ako vyslanec-radca, v Sekcii politického plánovania Ministerstva zahraničných vecí. V marci 2000 bol politickým koordinátorom návštevy pápeža Jána Pavla II. v Izraeli, následne pracoval v Oddelení európskych organizácií na Ministerstve zahraničných vecí. V rokoch 2001 až 2004 bol riaditeľom Oddelenia tréningov na MZV a v rokoch 2004 až 2007 vedúcim tamojšej Kancelárie pre tréning a rozvoj personálu. V období 2007 až 2009 bol splnomocnený vyslanec na MZV. Počas januára a februára 2009 bol chargé d’affaires na izraelskom veľvyslanectve v thajskom Bangkoku. V júni 2009 bol projektovým manažérom konferencie *Holocaust Era Assets*.

### Veľvyslanec v Írsku

V auguste 2010 bol Boaz Modai vymenovaný za veľvyslanca Izraela v Írsku. V marci 2012 sa jeho manželka Nurit Tinari-Modai stala jeho zástupkyňou. Počas ich pôsobenia v Írsku boli kritizovaní za adoptovanie provokatívneho štýlu komunikácie na sociálnych médiách. Po návrate z Írska v rokoch 2015 až 2019 pôsobil na Oddelení Latinskej Ameriky Ministerstva zahraničných vecí.

### Veľvyslanec na Slovensku

Prezidentka Zuzana Čaputová prevzala Modaiove poverovacie listiny 16. októbra 2019.

19. januára 2022 poverovacie listiny prezidentke Zuzane Čaputovej odovzdal veľvyslanec Eitan Levon.

Ocenenia
--------

Počas pôsobenia na veľvyslanectve Izraela pri Svätej stolici získal v roku 1999 Pápežský rád Sv. Gregora Veľkého.

Referencie
----------

1. 1 2  DYSCH, Marcus. thejc.com, 2012-03-01, [cit. 2019-11-02]. Dostupné online.
2. 1 2 3 4 5 6 7   *Veľvyslanec* [online]. Izraelská vláda, [cit. 2019-11-02]. Dostupné online.
3. ↑   *Moda’i, World WIZO honorary president, dies at 81* [online]. jpost.com, [cit. 2019-11-02]. Dostupné online.
4. ↑   *קורות חיים - שגריר ישראל בסלובקיה, בועז מודעי* [online]. Izraelská vláda, [cit. 2019-11-02]. Dostupné online.
5. ↑  MACKEY, Robert. *Israeli Embassy Deletes ‘Christmas Thought’ Attacking Palestinians From Facebook* [online]. thelede.blogs.nytimes.com, 1355772005, [cit. 2019-11-02]. Dostupné online.
6. ↑   *Vymenovania a odvolania* [online]. Bratislava: Kancelária prezidenta SR, [cit. 2019-11-02]. Dostupné online.
7. ↑   *Prezidentka Slovenskej republiky | Vymenovania a odvolania* [online]. Bratislava: Kancelária prezidenta SR, [cit. 2022-02-23]. Dostupné online.

Externé odkazy
--------------

* Životopis na stránke veľvyslanectva

Zdroj
-----

*Tento článok je čiastočný alebo úplný preklad článku Boaz Moda'i na anglickej Wikipédii.*